Diari Oficial de la Generalitat Valenciana


Sumari del DOGV 2416, del 29-12-1994 (1994/833403)

ORDRE de 3 de novembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble en planta baixa situat a València, barrí de Benicalap, c/Assutzena, núm. 11.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/03/(1)/dof/vci/html**

### Dades del document

Número de DOGV
:   2416

Data del DOGV
:   29-12-1994

Secció del DOGV
:   DISPOSICIONS GENERALS

Número del document
:   1994/833403


Data del document
:   03-11-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 3 de novembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble en planta baixa situat a València, barri de Benicalap, c/Assutzena, núm. 11.   
Amb la finalitat de pal·liar en la mesura del que siga possible la situació actual de saturació del consultori de salut de Benicalap, derivada de l'increment de la pressió assistencial al llarg de 25 anys de funcionament, cal adquirir l'immoble situat al c/Assutzena, núm. 11, del barri esmentat de València.   
A petició de la Conselleria de Sanitat i Consum, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda de l'immoble que a continuació es descriu:   
Urbana. Nau o magatzem d'una sola planta, situada a València, carrer d'Assutzena, abans Verge de Montiel, sense número de policia. Té 37 metres de façana per 25 de profunditat i 35 metres al fons; ocupa la superfície de 901 metres quadrats, té vuit buits a façana, d'ells sis amb tancament metàl·lic; manca de distribució interior, i confronta: per davant, amb carrer d'Assutzena; dreta entrant, finca propietat de Miguel Pinazo Badimón; esquerra i fons, resta de la finca d'on se segregà.  
L'immoble anteriorment descrit figura inscrit a nom de Salvadora Mira Alapont, Vicente i Francisca Benlloch Mir i Mercedes Coret Balaguer, en el Registre de la Propietat de València número deu, en el tom 2.446, llibre 382 de la secció 5.ª d'Afores, foli 224, finca 37.595, inscripció 2.ª, previ trasllat.  
Aquest immoble figura lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de setanta milions vint-i-una mil cinc-centes pessetes (07.750.383 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 3 de novembre de 1994  
El conseller d'Economia i Hisenda  
AURELIO MARTíNEZ ESTÉVEZ


Còpia Permalink ELI